林家聲

林家聲，原名林曼純，係粵劇演員，廣東東莞人，生於香港大埔，佢家姐林家儀都係粵劇同電影演員，亦係生意人周振基嘅師傅。

入行歷程
1942年，佢以神童姿態演出第一個角色「武松」。1943年香港淪陷，林父帶一對仔女逃難到廣州，結識到薛覺先舊拍檔鄧肖蘭芳，鄧肖蘭芳做咗佢嘅啟蒙老師。

1944年初踏台板，獲當年廣州音樂界「四大天王」之一嘅尹自重欣賞，隨佢四出登台並改藝名林家聲。

佢嚮小學畢業後拜過幾位老師學粵劇，16歲由萬能泰斗薛覺先收做入室弟子，而家人人都認為林家聲係薛覺先嘅接班人。林家聲先後搞過「覺聲」、「寶鼎」、「家寶」、「慶新聲」、「頌新聲」咁多個粵劇團，受到劇迷擁護，尤其係頌新聲搞咗25年成為粵劇班霸。

1993年8月，林家聲嚮北角新光戲院做完1個月長嘅「林家聲粵劇藝術匯演」之後，就宣告退休，同妻子紅荳子移民加拿大多倫多。不過，林家聲不時返香港，關心同支持粵劇嘅活動。

佢晚年患上柏金遜症。佢喺2015年8月4號死，終年82。

粵語片

《賣肉養孤兒》
《父母心》
《天長地久》
《真假千金》
《薛丁山戲樊梨花》
《燒錯斷頭香》
《胡不歸》
《女攝青鬼乞米養孤兒》
《四郎探母》
《鳳燭燒殘淚未乾》
《人頭告御狀》
《人頭審皇帝》
《冷月寒梅》
《三女姓》
《小白金龍》
《百戰榮歸迎彩鳳》

《金刀奇俠》
《金刀奇俠橫掃鐵樑寺》
《火網英雄傳》
《一劍定江山》
《無頭正宮教子鬧金鑾》
《福祿雙星》
《石鬼仔出世》
《方世玉武當招親》
《黛玉葬花》
《雷鳴金鼓戰笳聲》
《一劍震江湖》
《南龍北鳳》
《卧虎藏龍》
《魔爪神鞭》
《奪魂旗》
《兩個東宮爭太子》

《無情寶劍有情天》
《痴男怨女》
《恨海情天》
《江湖七虎》
《荒唐四怪俠》
《一劍恩仇》
《爭妻記》
《街頭巷尾》
《一家親》
《喜結未了緣》
《南北雙雄》
《武林聖火令》
《孝女珠珠》
《雪沉冤》
《情俠鬧璇宮》
《李師師》
《包公審烏盤》

電視
 1976年 麗的電視 《林家聲粵劇特輯》

榮譽

勳銜 
 英女王榮譽獎章
 銅紫荊星章
 銀紫荊星章

榮譽博士／院士 
 香港演藝學院榮譽院士
 香港演藝學院榮譽博士

家庭
老竇曾經係大埔火車站站長。細仔潤添同太太紅荳子先後喺2003年同埋2009年離世，大仔潤笙移居加拿大。

拎 

粵劇演員
香港男演員
類:香港演藝學院榮譽博士
類:香港演藝學院榮譽院士
東莞人
加拿大唐人
林氏